গোগুমল কিষেনচন্দ
গোগুমল কিষেনচন্দ হরিসিংহানী (pronunciation; গুজরাটি: ગોગુમલ કિશનચંદ; জন্ম: ১৪ এপ্রিল, ১৯২৫ - মৃত্যু: ১৬ এপ্রিল, ১৯৯৭) তৎকালীন ব্রিটিশ ভারতের করাচি এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৫২ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে বরোদরা, গুজরাত, সিন্ধু ও পশ্চিম ভারত দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিংয়ে পারদর্শী ছিলেন গোগুমল কিষেনচন্দ।